open-index/open-wikipedia-markdown huggingface dataset:
Juan Román Riquelme

**Juan Román Riquelme**, nado o 24 de xuño de 1978 en San Fernando, Buenos Aires, é un exfutbolista arxentino, actual presidente do Boca Juniors dende 2023. Xogaba de centrocampista.

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en national-football-teams.com 
* Datos do xogador en fifa.com
Los Fresones Rebeldes

**Los Fresones Rebeldes** é unha banda barcelonesa de son retro dos anos 50 e 60, como o ye-yé e rock and roll pero cun son actual. Formouse a mediados dos anos 1990 en plena explosión indie.

## Traxectoria 
O grupo formouse ao se xuntar Miguel López Branco (teclados e casiotone), que xa tocara en Síndrome Tóxico, co batería Joaquín Felipe Spada, antigo membro de Los Canguros e Los Bretones. Montaron Pepito Sex, e a eles uníuselles Cristina, fundando Surfin´Eyes. Porén, Miguel deixounos para continuar en solitario.

Felipe e Cristina seguiron ensaiando pola súa conta, e Miguel regresou canda eles, fundando Los Fresones Rebeldes xunto a outras tres rapazas: Eugenia, Inés e a súa irmá Cecilia. Felipe, funcionario da Deputación de Barcelona no Consorcio de Parques Forestais, ex xornalista de información política para o *Diario de Barcelona* e Miguel, profesor de xeoloxía, deciden intentalo por enésima vez con este divertido proxecto aínda que segundo confesan "Los Fresones foron a última oportunidade que nos dabamos e, mira, funcionou". Nun primeiro momento a formación non era moi estable: Inés ía e viña, e a súa irmá Cecilia substituíaa, despois íase Cecilia e volvía Inés. E nestas condicións xurdiu a oportunidade de gravar un disco.
Corinna Larsen

**Corinna zu Sayn-Wittgenstein** ou **Corinna Larsen** (nome de solteira), nada en Frankfurt o 28 de xaneiro de 1964, é unha aristócrata e empresaria alemá relacionada co negocio das armas de fogo do Reino Unido.

## Traxectoria 
Adquiriu o título de princesa tras o seu matrimonio en 2000 co príncipe Johann Casimir zu Sayn-Wittgenstein-Sayn, do que se separou en 2005. En 2012, o seu estado civil era o de divorciada; ten dous fillos. Con todo, casara por vez primeira xa antes con Philip J. Adkins, pai da súa filla nada en 1992, Anastasia. Tamén mantivo unha relación cun membro da familia Flick, que controla gran parte do emporio Mercedes.

En 2012 traballaba como organizadora de cacerías de animais no continente africano para a empresa Boss & Company Sporting Agency, cuxos clientes son polo xeral persoas de grandes posibilidades económicas. A súa función na compañía era a de impulsar e satisfacer todas as necesidades, dende o transporte en voos charter ou comerciais até o alugueiro de rifles, as licenzas de caza, os permisos no país de destino, o aloxamento ou a manutención dos clientes. Así mesmo, actuou como representante do rei Xoán Carlos I de España perante o príncipe Alwaleed bin Talal de Arabia Saudita. Por outra banda, cabe destacar que foi tripulante de honra do *Desafío Español* na Copa América de vela, canda o monarca español.

A xornalista Pilar Eyre menciónaa no seu libro *La soledad de la reina*, o cal xira arredor da figura de Sofía de Grecia. Sayn-Wittgenstein aparece definida como unha muller atractiva e con grande influencia na Xefatura do Estado Español.

## Notas
Tempo de reverberación

miniatura|Repetición dun son con diferentes tempos de reverberación.
O **tempo de reverberación** (**TR**) é un parámetro que se utiliza para cuantificar a reverberación dun determinado recinto. Defínese como o tempo que transcorre entre que se interrompe a recepción directa dun son e a recepción das súas reflexións.

Habitualmente para medir o valor considérase que as reflexións finalizan cando a intensidade coa que se perciben é unha millonésima do seu valor orixinal, o que equivale a 60 dB. A medición realízase emitindo un ruído curto e seco no recinto e rexistrando como evoluciona a intensidade coa que se percibe.

## Estimación do tempo de reverberación 
Desenvolvéronse diversas ferramentas matemáticas para estimar o tempo de reverberación que tería unha sala concreta. Unha das máis utilizadas e máis simples é a fórmula de Sabine. O físico Wallace Clement Sabine creouna para calcular o tempo de reverberación dun recinto no que o material absorbente está distribuído de forma uniforme. A fórmula relaciona este tempo co volume da sala (V), a superficie do recinto (A) e a absorción do son total (a):

TR = \frac{0,161 V}{Aa} 

A fórmula de Sabine pódese mellorar se se introduce un factor de absorción (x) do aire segundo a temperatura e a humidade. Este factor ten grande importancia se se tratan grandes recintos.

TR = \frac{0,161 V}{Aa + Vx} 

A fórmula de Sabine adóitase empregar só a modo de estimación. Outras fórmulas empregadas para calcular este valor son a fórmula de Eyring e a fórmula de Millington.

## O tempo ideal de reverberación 
A reverberación nunha sala modifica de forma importante as súas cualidades acústicas. Para que a sonoridade sexa a adecuada, o tempo non debe ser nin alto nin baixo, senón axustarse ao uso que terá a sala. Así, salas con tempos baixos ou «secas» poden ser aptas para teatro ou palabra falada pero pouco axeitadas para a audición de música. Ao mesmo tempo, diversos xéneros de música esixen diferentes tempos, en xeral moito maiores que o considerado óptimo para a palabra. Todo isto fai moi difícil encontrar salas polivalentes, aínda que mediante diversas técnicas é posible «afinar» unha sala ou variar o seu tempo de reverberación.

O volume dunha sala determina directamente (xunto a outros factores como os materiais da mesma) o tempo de reverberación. O tempo óptimo é unha función do volume, e xeralmente prefírense tempos óptimos maiores cando as salas son máis grandes, e viceversa.

De maneira empírica considéranse tempos óptimos aproximados en relación co uso dunha sala, os seguintes:

En particular, a música sacra require valores máis altos porque xeralmente está asociada a recintos como as catedrais, que acostuman ser moi reverberantes.
Juan López Hita

**Juan López Hita**, nado en Alxeciras o 5 de setembro de 1944 e finado ibídem o 11 de xuño de 2014, foi un futbolista español. Xogaba de defensa e foi internacional coa selección española.

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en footballdatabase.eu
Trofeo Juan Acuña 1989

A 1ª edición do **Trofeo Juan Acuña** celebrouse na Coruña o 20 de agosto de 1989 a partido único. O campión foi o Real Oviedo, que venceu nos lanzamentos de penaltis tras empatar no partido (1–1).

## Participantes 
## Partidos 
### Final 
## Notas
Andrés Mateo

**Ángel Andrés Mateo Vilches**, nado o 15 de decembro de 1918 en Alxeciras e finado o 4 de maio de 1993 na mesma cidade, foi un futbolista español. Xogaba de centrocampista e foi internacional coa selección española.

## Palmarés 
;Sevilla
* Liga de España: 1945–46
* Copa do Xeneralísimo: 1947–48
Manuel Otero Acevedo

**Manuel Otero Acevedo**, nado en Rosario o 17 de abril de 1865 e finado en Pontecesures o 19 de xuño de 1920, foi un médico e xornalista arxentino residente en Galicia.

## Traxectoria 
Fillo de Antonio Otero Moar, de Pontecesures, que emigrou a Arxentina, onde fixo fortuna e casou con Narcisa Acevedo. O seu pai enviouno co seu irmán José a Galicia e asentáronse en Pontecesures. Graduouse de bacharel no Instituto de Santiago de Compostela o 7 de novembro de 1882. Estudou Medicina na Universidade de Santiago de Compostela e doutorouse na Universidade de Madrid coa tese *Etiología y tratamiento del Lupus tuberculoso* (1891). Especializouse na cirurxía do sistema nervioso. Foi o primeiro neurocirurxián que realizou con éxito a operación cirúrxica do sistema nervioso simpático cervical en España. Dirixiu o Hospital Provincial de Pontevedra (1910). Compañeiro de Valle-Inclán en Compostela, era un declarado anticlerical, foi o restaurador da tuna compostelá, amigo de Pío Baroja. Combinou o seu interese como anticuario e orientalista coa paixón polo espiritismo e a teosofía. Colaborou no periódico compostelán *Café con Gotas* e foi fundador e director de *Pero-Grullo* (1888).

## Obras 
* *La cirugía del sistema nervioso en España antes de la época actual*, 1900.
* *Resección total y bilateral del simpático del cuello*, 1898.

## Notas 
## Véxase tamén 
### Bibliografía 
* 
* 
* José de Cora (2018). "*Te llamaré Muerto*. Valle-Inclán y Acevedo en la Casa do Demo". EDITORA Y DISTRIBUIDORA HISPANOAMERICANA, S.A. EDHASA, ISBN:9788435063210
### Ligazóns externas 
* Manuel Otero Acevedo, presidente de la Tuna Compostelana de 1888
Manuel Magariños Castaños

**Manuel Magariños Castaños**, nado en Valga o 18 de novembro de 1871 e finado en Montevideo o 16 de xullo de 1941, foi un xornalista galego.

## Traxectoria 
Emigrou de mozo ao Uruguai onde traballou como dependente de comercio, empregado de rematador e máis tarde rematador por conta propia. Marchou ao Brasil onde traballou no diario *A Actualidade* e en *La España*. Despois afincouse no Uruguai e fundou en 1906 o periódico *El Diario Español*, co obxectivo de manter informada á colonia española e en especial á galega da actualidade de España e Galicia.

A Administración Nacional de Correos do Uruguai dedicoulle un selo en 2006, con motivo do centenario de *El Diario Español*.

## Notas 
## Véxase tamén 
### Bibliografía 
* 
### Ligazóns externas 
* "El periódico más antiguo de Montevideo nació en Cesures". *La Voz de Galicia*, 9/10/2004.
Café con Gotas

***Café con Gotas*** foi unha revista editada en Santiago de Compostela de 1886 a 1892 con interrupcións.

## Historia e características 
Subtitulada *Semanario humorístico sin tostada* e *Semanario cómico, satírico, ilustrado etc*, apareceu o 17 de outubro de 1886, e atravesou tres épocas de edición. Foi dirixida por Manuel Carballido García na primeira época, por Antonio Felipe Lueiro na segunda, e por Moisés González Besada na terceira. Editouse na imprenta de Alonso Viéitez. Ao longo dos anos contou coas colaboracións de Manuel Curros Enríquez, Alberto García Ferreiro, Enrique Labarta Pose, Aurelio Ribalta e os irmáns Valle-Inclán (Ramón e Carlos). Tiña como seccións: "Sin tostada" e "Gotas". Apareceron algunhas composicións en galego e caricaturas de personaxes coñecidos da época, realizados por José Pando.

## Notas 
## Véxase tamén 
### Bibliografía 
* 
* García Rodríguez, R.: "La prensa santiaguesa de hace cien años". *La Voz de Galicia*. 29/4/1982.

* Santos Zas, Margarita (1999): Café con gotas: semanario satírico ilustrado, 1886-1892 (facsímile) Grupo de Investigación Valle-Inclán. USC. ISBN 84-8121-775-1.
* 

### Outros artigos 
* Lista de publicacións impresas da provincia da Coruña
* *Café con Tostada*
* *A Gaita Gallega* (1885)
* *Galicia Cómica* (1885)
Atlas I

**Atlas I** foi o nome dun foguete derivado do mísil Atlas.

## Características 
O lanzador Atlas I derivou directamente do Atlas G e utilizou os mesmos compoñentes básicos: unha etapa principal Atlas e unha etapa superior Centaur. Algunhas das maiores diferenzas consistiron na mellora do sistema de control e guía e na substitución dos controis de voo analóxicos polos seus equivalentes dixitais. O primeiro voo dun Atlas I tivo lugar o 25 de xullo de 1990.

## Historial de lanzamentos 
## Notas 
*
*

## Véxase tamén 
### Outros artigos 
*Atlas
Jasper Johns

**Jasper Johns**, nado en Augusta, Xeorxia o 15 de maio de 1930 é un pintor, escultor e artista gráfico estadounidense que integrou á súa expresión pictórica unha serie de elementos da Arte Pop.

## Vida 
Creceu en Allendale, Carolina do Sur. Estudou na universidade de Carolina do Sur entre 1947 e 1948, para despois trasladarse á *Parsons The New School for Design* de Nova York en 1949. Alí coñeceu a Robert Rauschenberg, Merce Cunningham e John Cage, cos que comezou a desenvolver a súa obra. Entre 1952 e 1953 estivo destinado en Sendai, Xapón, durante a guerra de Corea.

## Obra 
En 1951 comezou a pintar obras que se centraban en temas como bandeiras estadounidenses, números e letras do alfabeto escolar. Pintaba con obxectividade e precisión, aplicando grosas capas de pintura de modo que o propio cadro convertése nun obxecto e non só na reprodución de obxectos reconocíbeis. Esta idea de *arte-como obxecto* se converteu nunha poderosa influencia, bastante forte, na escultura e a pintura posteriores. Nalgúns cadros Johns engadía obxectos reais sobre o lenzo, como regras  compases, entre outros. A principios de 1978 volveu abrir unha senda ao expor na cidade de Nova York un ciclo de catro obras tituladas *As estacións*. Considérase que estas pinturas, de 1,9 metros por 1,27 metros, foron especialmente significativas para a historia da arte estadounidense.
.ar

**.ar** é o Dominio de Nivel Superior xeográfico (ccTLD) para Arxentina.
En contraste con outros NIC, NIC Argentina estableceu que só habitantes do país poden obter un dominio .ar.

Como pasa con algúns administradores de nomes de dominio, NIC Argentina esixe o rexistro de dominios de terceiro nivel. Todo dominio arxentino, agás excepcións, deberá ser un dominio de terceiro nivel de:

***.com.ar**
***.edu.ar**
***.gov.ar** e **gob.ar**
***.int.ar**
***.mil.ar**
***.net.ar**
***.org.ar**
***.tur.ar**

As excepcións, debidas na súa maior parte a dominios preexistentes no momento de crearse NIC, ou a razóns gobernamentais son:

* argentina.ar
* educ.ar
* gobiernoelectronico.ar 
* nic.ar
* uba.ar

Recentemente autorizáronse máis excepcións, sempre para rexistrantes ligados ao goberno nacional (por exemplo hablemostodos.ar)

Os cidadáns particulares só poden ser titulares do dominio de segundo nivel *.com*, xa que os outros están reservados para organizacións, tanto públicas como privadas. O rexistro de dominios non é arancelado e a súa administración está a cargo da Dirección Nacional do Rexistro de Dominios de Internet no ámbito da Secretaría Legal e Técnica da Presidencia da Nación.

O pasado 8 de setembro de 2008, os dominios .ar sufriron os seguintes cambios:

* Permitirán o rexistro de nomes usando caracteres internacionais (IDN), como o ñ, á, é, í ó, ú, ä, ë, ï, ö, e ü.
* Os dominios para institucións do goberno cambiarán de **.gov.ar** para **.gob.ar**.
* Introducirase un novo dominio de segundo nivel .tur.ar para fomentar os sitios de axencias de viaxes e de turismo.

## Notas 
## Véxase tamén
### Ligazóns externas
* Información no IANA do .ar
Mediaset Sport

**Mediaset Sport** é a marca de Mediaset España Comunicación dedicada aos deportes. Esta nova marca xunta tres canles: Telecinco, Cuatro e Energy. A creación difundírona os medios o 2 de marzo do 2012.
En Mediaset Sport xúntanse estes eventos para a temporada 2011-2012:

* UEFA Europa League.
* Eurocopa de Fútbol Polonia/Ucraína 2012.
* MotoGP.
* Moto2.
* Moto3.
* Campionato de España de Velocidade (CEV) con todas as probas emitidas por Energy.
* Torneo de Roland Garros.
* Cuartos de final e Semifinais da Copa do Rei de fútbol.
* Gala de entrega do Balón de Ouro.

As persoas chave desta marca de Mediaset España Comunicación son JJ Santos (Telecinco), Manu Carreño (Cuatro), Sara Carbonero (Telecinco), Marco Rocha (Telecinco), Lara Álvarez (Cuatro), Keko Ochoa e Ángel Nieto.
José Salgado Rodríguez

**José Salgado Rodríguez**, nado en Santo André de Cesar (Caldas de Reis) en 1852 e finado na vila de Caldas de Reis o 20 de maio de 1916, foi un avogado, empresario e político galego.

## Traxectoria 
Estudou a carreira eclesiástica e sen rematala, pasou a estudar Dereito na Universidade de Santiago de Compostela. Membro do Partido Liberal, foi deputado provincial, gobernador civil de Lugo (1897) e alcalde de Caldas de Reis (1901-1903). Foi un dos académicos fundadores da Real Academia Galega e membro da Sociedad de Arqueoloxía de Pontevedra. Dirixiu *El Correo de Galicia* e *La Estrella Compostelana* e colaborou en *La Ilustración Gallega y Asturiana*, *Almanaque Gallego* e *Revista Gallega*. Publicou *Paliques* (1901) co pseudónimo **Fray Prudencio**, que recolle os seus artigos sobre temas de actualidade local.

## Vida persoal 
Casou con Carmen de la Riva Carreiro, e foi pai de Jesús e Laureano Salgado de la Riva.
## Notas 
## Véxase tamén 
### Bibliografía 
* 
### Ligazóns externas 
* José Salgado / Presentación
.com

**.com** é o dominio a nivel mundial para calquera páxina web que deriva da verba inglesa *commercial*, que indica o seu cometido orixinal.

## Notas
.eus

miniatura|Dominio .eus
**.eus** é o Dominio de Nivel Superior xeográfico (ccTLD) para Euskadi.

### Historia 
A organización .eus nace oficialmente o 2 de abril de 2008, co obxectivo de potenciar a cultura e a lingua vascas.

## Véxase tamén 
### Outros artigos 
* .gal
* .cat

### Ligazóns externas
.asia

**.asia** é o Dominio de Nivel Superior xeográfico (ccTLD) para o continente de Asia, proposto e patrocinado pola Organización DotAsia.
.root

**.root** é un dominio de primeiro nivel en Internet, do cal sábese que existe pero non se deron explicacións dos seus fins.
.ke

**.ke** é o Dominio de Nivel Superior xeográfico (ccTLD) para Kenya.

## Véxase tamén 
### Ligazón externa
* Información de .ke na web de IANA
.fk

**.fk** é o Dominio de Nivel Superior xeográfico (ccTLD) para as Illas Malvinas.

## Véxase tamén
### Ligazón externa
*Información sobre o .fk na web da IANA
Yayoi Kusama

**Yayoi Kusama** (草間 彌生 ou 草間 弥生), nada en Matsumoto (Nagano) o 22 de marzo de 1929, é unha artista e escritora xaponesa. Ao longo da súa carreira traballou nunha ampla variedade de medios, incluíndo pintura, collage, escultura, *performance art* ou *land art*, nos cales salienta a súa temática interesada polas cores psicodélicas, as repeticións e os patróns.
## Traxectoria
Nada  nunha familia de clase media-alta, Kusama comezou a crear arte a unha idade temperá. Cansa do estilo de pintura *nihonga* que estudaba en Kyoto dende 1948, interesouse polas vangardas europeas e americanas, organizando as súas primeiras exposicións en solitario en Matsumoto e Tokyo durante a década de 1950.

En 1957 mudouse aos Estados Unidos, asentándose na cidade de Nova York onde produciu unha serie de pinturas influenciadas polo movemento do expresionismo abstracto. Coa adopción da escultura e as instalacións como os seus medios primarios, Kusama converteuse nunha figura da vangarda neoiorquina, exhibindo a súa obra xunto á de personalidades como Andy Warhol, Claes Oldenburg ou George Segal durante os principios da década de 1960, onde tamén foi frecuentemente asociada ao movemento do pop art. Aproveitándose do xurdimento da contracultura hippy de finais dos 60, Kusama atraeu a atención pública ao organizar unha serie de *Body Festivals* onde participantes espidos eran pintados con lunares de cores brillantes.
Ignaciu Llope

**Xuan Ignaciu Llope Fernande**, nado en 1962 en Cudillero, é un político, escritor en lingua asturiana e médico psiquiatra asturiano.

## Traxectoria 
Ten destacado, por unha banda, como poeta, ensaísta e columnista (en medios como *Les Noticies*); e por outra, como membro activo de organizacións como Conceyu d'Estudiantes Nacionalistes, a Fundación Belenos ou a plataforma cidadá SOS Cuideiru; ademais da súa militancia política no partido Izquierda Asturiana, no que desempeñou o cargo de voceiro nacional por varios anos.

En abril de 2007, foi presentado como candidato principal á Xunta Xeral do Principado de Asturias nas eleccións autonómicas de maio pola coalición Unidá.

## Véxase tamén 
### Outros artigos 
* Nacionalismo asturiano
* Unidá
Benicio del Toro

**Benicio Monserrate Rafael del Toro Sánchez**, nado o 19 de febreiro de 1967 en Santurce (San Xoán), é un actor e produtor portorriqueño. É coñecido polos seus papeis de Fred Fenster en *The Usual Suspects* (1995), Dr. Gonzo en *Fear and Loathing in Las Vegas* (1998), Franky "Catro dedos" en *Snatch, cochos e diamantes* (2000), Jackie Boy en *Sin City* (2005), e Che Guevara en *Che* (2008).

## Filmografía 
## Véxase tamén 
### Ligazóns externas 
* Ficha na IMDb
Pavelló Olímpic de l'Ateneu Agrícola

O '''Pavelló Olímpic de l'Ateneu Agrícola** (en galego **Pavillón Olímpico do Ateneo Agrícola''') é un pavillón de hóckey a patíns da localidade de Sant Sadurní d'Anoia, Barcelona (Cataluña). Está situado ás aforas da vila, na rúa Josep Rovira, 14. É o pavillón onde o CE Noia disputa os seus partidos como local, tanto na OK Liga (máxima categoría do hóckey a patíns español) como nas competicións europeas. Ten unhas dimensións de 40 metros de longo e 20 de ancho, e capacidade para 1.500 espectadores. Foi inaugurado en 1980.

## Acontecementos 
* 1992: acolleu diversos partidos de hóckey a patíns nos Xogos Olímpicos de 1992. Compartiu a competición desta disciplina deportiva co Palau d'Esports Reus Deportiu de Reus, o Pavelló Olímpic de Vic de Vic e o Palau Blaugrana de Barcelona.
* 2008: acolleu a terceira edición da Copa da Raíña de hóckey a patíns, na que se proclamou campión o CP Voltregà. 
* 2010: no mes de xaneiro deste ano disputouse a Copa Continental ou Supercopa de Europa de hóckey a patíns masculina na que se enfrontaron o Reus Deportiu (gañador da Copa de Europa 2008-09) e o CH Mataró (gañador da Copa CERS 2009), e na que o Reus se proclamou campión tras gañar por 4-1.

## Véxase tamén 
### Ligazóns externas 
* O Pavelló Olímpic de l'Ateneu Agrícola en HoqueiPatins.cat
Confederación Hidrográfica do Miño-Sil

dereita|miniatura|Bacia do Miño e o Sil.

A **Confederación Hidrográfica do Miño-Sil** é un organismo de conca intercomunitaria creado polo Real Decreto 266/2008, ao modificar esta norma a Confederación Hidrográfica do Norte e dividila na Confederación Hidrográfica do Miño-Sil e a do Cantábrico, sendo cada unha destas dúas últimas no seu ámbito territorial a sucesora a título universal nos bens, dereitos e obrigacións da Confederación Hidrográfica do Norte.
A Lei de Augas defínea como unha entidade de dereito público con personalidade xurídica propia e distinta do Estado, adscrito a efectos administrativos ao Ministerio de Medio Ambiente e Medio Rural e Mariño como organismo autónomo con plena autonomía funcional.

Desempeña un importante papel na súa demarcación hidrográfica, dado que encárgase da planificación hidrolóxica, a xestión de recursos e aproveitamentos, a protección do dominio público hidráulico, as concesións de dereitos de uso privativo da auga, o control de calidade da auga, o proxecto e execución de novas infraestruturas hidráulicas, os programas de seguridade de presas ou bancos de datos, entre outras funcións.

## Demarcación hidrográfica 
A súa demarcación hidrográfica comprende as concas dos ríos Miño e Sil e a parte galega da conca do río Limia, que na súa totalidade afecta a unha superficie de 17.717&nbsp;km² e a unha poboación estimada de 835.000 habitantes de tres comunidades, no seu maior parte de Galicia, pero tamén de Castela e León e Asturias. As principais canles desta demarcación son as dos ríos Avia, Deva, Limia, Arnoia, Bibei, Miño e Sil.

## Notas 
## Véxase tamén 
### Ligazóns externas 
*Confederación Hidrográfica do Miño-Sil
Kaleb Canales

**Victor Kaleb Canales**, nado o 7 de xullo de 1978 en Laredo, Texas, é un adestrador americano de baloncesto profesional que actualmente é adestrador asistente dos Dallas Mavericks da National Basketball Association (NBA).

## Traxectoria 
### Adestrador NBA 
En 2005, Canales foi contratado polos Portland Trail Blazers coma axudante da sección de vídeo do equipo. Máis tarde foi contratado coma coordinador principal de vídeo. En 2009, foi ascendido a adestrador asistente do equipo. En 2010, Canales fixo de adestrador dos Blazers na Liga de Verán da NBA. O 15 de marzo de 2012, Nate McMillan foi despedido coma adestrador principal dos Trail Blazers, e Canales foi ascendido a adestrador principal interino. Canales converteuse no adestrador máis novo en activo na NBA.

No verán de 2012, Portland contratou a Terry Stotts coma adestrador principal, pero Canales se quedaría no equipo coma asistente.

## Notas
Arcadia Planitia

**Arcadia Planitia** é unha suave planicie de Marte, composta por depósitos de lavas frescas e coladas volcánicas asentadas na Época Amazónica. Ó oeste fai fronteira con Utopia Planitia e cara ó leste coas terras altas de Tharsis, o seu sur pódense atopa-las planicies de Elysium Planitia e Amazonis Planitia, ó norte fican as vastas extensións do resto da Vastitas Borealis (rexión a cal pertence esta chaira), as súas coordenadas centrais son 56,01° N 188,63° E e posúe un diámetro medio segundo o USGS de 2.923,7&nbsp;km Coma moitas outras planicies do hemisferios norte de Marte, Arcadia amosa uns característicos enramados *quasi-poligonais* que moi posiblemente estean asociados a chans compostos dunha mestura de xeos, lama viscosa e pequenas rochas, na Terra pódense atopar este tipo de patróns e trazos nos chans de permafrost do ártico. Outra formas xeolóxicas que indican a presenza pasada de xeos e unha posible presenza actual dos mesmos, son os outeiros totalmente redondeados e erosionados, e os pequenos fuchancos e simas fotografados co sistema *Themis* da Mars Odyssey.

A sonda Mars Odyssey puido fotografar varios cráteres con capas concéntricas de depósitos brillantes tanto cara ó interior dos cráteres coma cara ó exterior, así coma numerosos regueiros brillantes que partían das cristas dos bordos deses cráteres, cristas moi erosionadas e degradas, e tamén aparecían moi erosionados os depósitos de material asociados ós nacementos destes cráteres; estas características suxiren a presenza de xeos superficiais ou subterráneos que serían os causantes desta intensa erosión.

## Notas 
## Véxase tamén 
### Outros artigos 
* Amazonis Planitia
* Acidalia Planitia
* Utopia Planitia
* Elysium Planitia
* Vastitas Borealis

### Ligazóns externas 
* Google Mars zoomable map centered on Arcadia Planitia
* Mapa coas fronteiras das rexións de Marte
* Mapa topográfico de Marte, con nomenclatura detallada das rexións de Marte 
* Mapa detallado do cuadrante MC-2 Diacria
* Mapa detallado do cuadrante MC-7 Cebrenia
* Páxina coas ligazóns ós mapas dos cuadrantes de Marte
Atlas II

**Atlas II** foi o nome du foguete derivado do mísil Atlas e que tivo como antecesor ó Atlas I.

## Características 
O lanzador Atlas II derivou directamente do Atlas I, con 2,7 metros máis de altura e cuns aceleradores MA-5A máis potentes. Os motores vernier usados para o control do foguete foron substituídos cun sistema de control mediante hidracina. A segunda etapa Centaur tiña 0,9 metros máis de ancho comparada coa mesma etapa do Atlas I e a escuma illante fixa substituíu os paneis illantes usados no Atlas I.

Do Atlas II básico deriváronse dúas versións: o **Atlas IIA** e o **Atlas IIAS**. Ámbolos dous usaron unha etapa Centaur mellorada, cun motor RL-10A-4 en lugar do RL-10A-3A do orixinal, e o Atlas IIAS ademais usaba catro foguetes aceleradores de propelente sólido para aumentar a carga útil. Dous dos foguetes aceleradores acendíanse xusto na engalaxe e os outros dous facíano máis tarde durante o voo. Os catro eran exectados en canto esgotaban o propelente.

## Historial de lanzamentos 
### Atlas II 
### Atlas IIA 
### Atlas IIAS 
## Notas 
*
*
*
*
*
*

## Véxase tamén 
### Outros artigos 
*Atlas
*MA-5A
Tempada 2007-2008 da OK Liga

A 39ª edición da **Liga española de hóckey a patíns**, denominada **OK Liga**, iniciouse o 15 de setembro do 2007 e finalizou o 10 de xuño do 2008 co derradeiro partido da final polo título. Os equipos ascendidos de 1ª foron o Esfer Oviedo, o Caixa Penedès Vilafranca e o Epson Cerdanyola. O campión desta edición da liga foi o Barcelona Sorli Discau, que gañou o seu 21º título (11º de xeito consecutivo).
O equipo máis goleador foi o Barcelona Sorli Discau con 123 goles, e o menos goleador foi o Esfer Oviedo con 51 goles. O equipo menos goleado foi o Roncato Vic con 47 goles encaixados, mentres que o Esfer Oviedo foi o equipo máis goleado da competición con 123. Alberto Borregán (Barcelona Sorli Discau) foi o "pichichi" con 47 goles. O mellor xogadore da liga foi o porteiro Sergi Fernández (Roncato Vic).

Ao finalizar a liga, os tres equipos descendidos foron o Epson Cerdanyola, o Caixa Penedès Vilafranca e o Esfer Oviedo, que retornaron á segunda categoría do hóckey a patíns español tras un ano na máxima categoría.

## Participantes 
* **BARCELONA Sorli Discau 
* **Alnimar REUS DEPORTIU  
* **Grup LLORET  
* **Epson CERDANYOLA  
*20px  **Esfer OVIEDO   
* **Grup Clima MATARÓ  
* **Caixa Penedès VILAFRANCA
*20px **Cemex TENERIFE  

* **Güell VOLTREGÀ  
* **VILANOVA L'Ull Blau  
* **Roncato VIC  
* **Coinasa LICEO  
* **NOIA Freixenet   
* **Proinosa IGUALADA 
* **Viva Hàbitat BLANES  
* **Grup Castillo LLEIDA

## Fase Regular 
### Clasificación 

### Lenda 
### Resultados 

## Play-off 
### Cuarto de final 1 
### Cuarto de final 2 
### Cuarto de final 3 
### Cuarto de final 4 
### Semifinal 1 
### Semifinal 2 
### Final 
## Máximos goleadores 
## Premios 
* **Máximo goleador:** Alberto Borregán (Barcelona Sorli Discau)
* **Mellor xogador:** Sergi Fernández (Roncato Patí Vic)

## Véxase tamén 
### Ligazóns externas 
* Sitio web oficial da Real Federación Española de Patinaxe
Pazo Provincial dos Deportes Paco Paz

O **Pazo Provincial dos Deportes Paco Paz** é un recinto polideportivo e multiúsos da cidade de Ourense, en Galicia, inaugurado no ano 1988. Inicialmente coñecido como Pavillón da Finca Sevilla, desde 1990 leva o nome de Francisco Paz Sotelo, concelleiro de deportes finado en accidente de tráfico.

## Características
O pavillón ten unha superficie de parqué homologada para a práctica de baloncesto, fútbol sala ou balonmán entre outros deportes. As bancadas do recinto teñen capacidade para acoller máis de 5.000 persoas en localidades de asento. Situado nun complexo deportivo composto por campos de fútbol, pistas de tenis, piscinas e un circuíto de automodelismo, o seu funcionamento depende da Deputación Provincial de Ourense.
Foi deseñado para cumprir dous obxectivos:
* O primeiro deles, poder acoller acontecementos deportivos de alto nivel, para o cal, ademais de ter a pista homologada, está equipado con cabinas e salas de prensa, sala VIP e un pavillón auxiliar.
* O segundo, poder acoller espectáculos culturais, como poden ser concertos musicais, actuacións, actividades recreativas etc.

O Club Ourense Baloncesto xoga os seus encontros como local neste pavillón, do mesmo xeito que o Ourense Fútbol Sala. Isto significa que o Pazo dos Deportes Paco Paz acolleu nas décadas de 1990 e 2000 máis de 150 encontros da Liga ACB durante as 10 tempadas que o COB militou na elite do baloncesto español, e tamén máis de 150 encontros da LNFS durante as 9 tempadas que o Ourense FS militou na máxima categoría do fútbol sala de España.
## Notas
## Véxase tamén
### Outros artigos
* Lista dos pavillóns de Galicia de maior capacidade
* Club Ourense Baloncesto
* Ourense Fútbol Sala
### Ligazóns externas
* 
* Páxina web do Club Ourense Baloncesto
Rocket Mortgage FieldHouse

O **Rocket Mortgage FieldHouse** (antigamente **Gund Arena** e **Quicken Loans Arena** e coñecido coma **The Q**) é un pavillón deportivo situado en Cleveland, Ohio.

Ata o ano 2005, era coñecido coma Gund Arena, chamado así por Gordon Gund, un antigo propietario dos Cleveland Cavaliers, despois de pagar os dereitos.

É a casa actual dos Cleveland Cavaliers da NBA, os Lake Erie Monsters da AHL, os Cleveland Gladiators da AFL, e dos Cleveland Crush da LFL.

## Véxase tamén 
### Ligazóns externas 
* Web Oficial
Petaquias de Ratisbona

miniatura|dereita|300px|Percorrido aproximado da viaxe de Petaquias.

**Petaquias de Ratisbona**, tamén coñecido co nome de *Petachiah Ben Yakov*, *Moses Petachiah* ou *Petachiah de Regensburg*, foi un viaxeiro e rabino de finais do século XII e principios do XIII célebre por ter relatado as súas viaxes pola Europa do Leste, a rexión do Cáucaso e Oriente Medio.

## Traxectoria 
Petaquias naceu en Ratisbona, Baviera. Era irmán do tamén rabino Isaac ben Jacob ha-Lavan, un famoso xurista xudeu. Durante a súa infancia viviu baixo a tutela probablemente de estudosos como Xudá o Piadoso (*Yehuda ben Shmuel*). Foi autor de varias glosas no Talmud. Aínda sendo novo, deixou Ratisbona, unha cidade onde a comunidade xudía era ben recoñecida pola súa piedade e interese nas escrituras de tal forma que se lle chamaba ás veces a *Atenas xudaica* e se estabeleceu en Praga.

As datas concretas das súas viaxes sonnos aínda descoñecidas. Podemos pensar que saíu de Praga nalgún momento entre 1170 e 1180, e estivo con certeza en Xerusalén antes de 1187, xa que a describiu baixo o Reino de Xerusalén. Xa que se supón que Xudá o Piadoso foi quen compilou as notas da edición pervivinte do caderno de viaxes de Petaquias, debe de ter regresado a Ratisbona antes da data da súa morte, que sabemos que foi en 1217. Porén descoñecemos a data da morte de Petaquias.

## A viaxe 
Petaquias viaxou ao leste desde Bohemia, a través de Polonia, Belarús, o sur de Ucraína (que el chamou Kedar) e Crimea. Describe os restos dos xázaros e o comezo da comunidade caraíta de Crimea. A continuación, dirixiuse cara ao sur a través dos Kipchaks e o Cáucaso en Armenia, residindo por un tempo en Nísibis. Desde aló viaxou a Mesopotamia, visitando as cidades de Nínive, Sura, Pumbedita e Bagdad antes de pasar a Persia. Virando ao oeste, remontou o río Éufrates e chegou a Siria, visitando Alepo e Damasco. Viaxou polo Reino de Xerusalén, visitando os lugares santos en Galilea e Xudea, de onde puido embarcar, dado que o seguinte lugar que describe é Grecia. A partir de aí suponse que regresaría a casa polos Balcáns.

## Véxase tamén 
### Outros artigos 
* Benxamín de Tudela

### Ligazóns externas 
* Travels of Rabbi Petachia of Ratisbon, versión na rede dunha edición bilingüe de 1856.
Humbug

***Humbug*** é o terceiro disco de estudio dos Arctic Monkeys, unha banda de indie rock británica, lanzado o 18 de abril de 2007.

## Listaxe de cancións 
Todas as cancións compostas por Alex Turner, agás as indicadas.

# "My Propeller" (Turner, Jamie Cook) – 3:27
# "Crying Lightning" – 3:43
# "Dangerous Animals" (Turner, Jamie Cook) – 3:30
# "Secret Door" – 3:43
# "Potion Approaching" – 3:32
# "Fire and the Thud" (Turner, Alison Mosshart) – 3:57
# "Cornerstone" – 3:17
# "Dance Little Liar" – 4:43
# "Pretty Visitors" – 3:40
# "The Jeweller's Hands" – 5:42
.biz

**.biz** é o dominio de primeiro nivel de Internet xenérico e restrinxido que se prevé ser usado para negocios.
.bo

**.bo** é o Dominio de Nivel Superior xeográfico (ccTLD) para Bolivia, que é xestionado pola Axencia para o Desenvolvemento da Sociedade da Información.

## Dominios de segundo nivel 
* **.bo** - Calquera entidade, persoa ou corporación doméstica ou estranxeira

## Dominios de terceiro nivel 
* **com.bo** - entidades comerciais
* **net.bo** - proporcionades de servizos de Internet
* **org.bo** - Organizacións
* **tv.bo** - compañías de televisión
* **mil.bo** - institucións militares
* **int.bo** - Organizacións internacionais
* **gob.bo** - Goberno
* **edu.bo** - Institucións educativas

## Dominios de terceiro nivel restrinxidos só a institucións bolivianas 
* **mil.bo** - Institucións militares
* **int.bo** - Organizacións internacionais
* **gob.bo** - Goberno
* **edu.bo** - Institucións educativas

## Notas
Favourite Worst Nightmare

***Favourite Worst Nightmare*** é o segundo disco dos Arctic Monkeys, unha banda de indie rock británica, lanzado o 18 de abril de 2007.

## Listaxe de cancións 
Todas as cancións compostas por Alex Turner, agás as indicadas.

# "Brianstorm" – 2:50
# "Teddy Picker" – 2:43
# "D Is for Dangerous" – 2:16
# "Balaclava" – 2:49
# "Fluorescent Adolescent" (Turner, Johanna Bennett) – 2:57
# "Only Ones Who Know" – 3:02
# "Do Me a Favour" – 3:27
# "This House Is a Circus" – 3:09
# "If You Were There, Beware" – 4:34
# "The Bad Thing" (Turner, Jamie Cook) – 2:23
# "Old Yellow Bricks" (Turner, Jon McClure) – 3:11
# "505" – 4:13
Rugby en Afganistán

dereita|miniatura|250px|Equipo de rugby afgán.

**Rugby** é un deporte relativamente novo en Afganistán, mais a súa popularidade está en aumento.

## Historia 
O primeiro equipo local foi creado no ano 2011 e disputou o seu primeiro partido, cos pés descalzos, contra soldados das forzas especiais de Nova Zelandia na *Zona Verde* de Cabul. O primeiro torneo de rugby oficial en Afganistán foi patrocinado pola Embaixada Británica en decembro de 2011. O primeiro partido internacional de Afganistán, en categoría rugby 7, foi o 27 de abril de 2012 contra os Emiratos Árabes. Tamén ten programado participar no Sevens Bournemouth en Glastonbury en xuño de 2012.

## Notas 
## Véxase tamén 
### Ligazóns externas 
* Afghan Rugby Federation
* "Afghan players dream of rugby glory", *Seattle Times*, 24 de xuño de 2011 .
* "Afghans to play first rugby match abroad", *Daily Times* (Paquistán), 16 de abril de 2012 .
Dominio de primeiro nivel xeográfico

miniatura|300px|Dominios de primeiro nivel de Europa.
Un **dominio de primeiro nivel xeográfico** (**ccTLD**) é un dominio de Internet usado e reservado para un país ou territorio dependente.

Existen uns 243 ccTLD, cunha lonxitude de dous ou tres caracteres, a maioría ó estándar de código de países ISO 3166-1. Cada país designa xestores para seus ccTLT, por exemplo Cataluña (.cat), Italia (.it) ou Alemaña (.de).

## Códigos ISO 3166-1 non utilizados como ccTLD 
Os códigos EH e KP, aínda que teoricamente dispoñibles como ccTLD para Sáhara Occidental e Corea do Norte respectivamente, nunca foron asignados nin existen os DNS.

Tódolos demais códigos IS 3166-1 actuais foron asignados e existen no DNS, pero algúns deles en realidade non se usan. En particular, os ccTLD dos territorios noruegueses de Illa Bouvet (.bv) e Svalbard (.sj) existen no DNS, pero non se asignou ningún subdominio.

## ccTLD que non están en ISO 3166-1 
Actualmente úsanse nove ccTLD a pesar de que non son códigos de dúas letras ISO 3166-1:

* .uk (Reino Unido): O código ISO 3166-1 para o Reino Unido é GB, pero JANET xa seleccionara uk como un identificador de nivel superior para un esquema de nomes preexistentes, e así foi incorporado ós ccTLD .gb foi asignado coa intención de realizar unha transición, pero esta nunca se fixo e .uk afianzouse.
* .su (código ISO 3166-1 obsoleto para a Unión Soviética). No 2001 comezábanse a aceptar novos rexistros para este dominio, pero non está claro se isto é compatíbel coa política da ICANN.
* .eu (Unión Europea): no ano 2000 a ICANN decidiu permiti-lo uso de calquera código de dúas letras da lista de reserva da ISO 3166-1. .eu foi lanzado como ccTLD o 7 de decembro de 2005.
* .tp (anterior código ISO 3166-1 para Timor Oriental): retirarase a favor do .tl durante o 2005.
* .yu (anterior código ISO 3166-1 para Serbia e Montenegro, cando aínda era coñecida como Iugoslavia): Retirarase a favor do .rs.
Moisés González Besada

[miniatura|page=4|Artigo de Moisés G. Besada en *[Extracto de Literatura*]]
**Moisés González Besada y Mein**, nado en Tui en 1867 e finado en Pontevedra o 7 de outubro de 1905, foi un avogado e xornalista galego.

## Traxectoria
Fillo de Basilio González Besada e irmán de Augusto González Besada. Estudou Dereito na Universidade de Santiago de Compostela, onde dirixiu *Café con Gotas*; despois colaborou en *Extracto de Literatura* e *Galicia Humorística*. Foi Secretario da Deputación Provincial dende 1895 e exerceu a avogacía en Pontevedra.

## Véxase tamén
### Outros artigos 
* Augusto González-Besada Mein
### Ligazóns externas 
*Breve biografía
Michael Clarke Duncan

**Michael Clarke Duncan**, nado en Chicago (Illinois) o 10 de decembro de 1957 e finado nos Ánxeles (California) o 3 de setembro de 2012, foi un actor estadounidense coñecido por interpretar o papel de John Coffey no filme de 1999 *A milla verde*, o cal lle valeu un Globo de Ouro e un nomeamento ós Oscar.

## Filmografía 
## Notas 
## Véxase tamén
Pero-Grullo

***Pero-Grullo*** foi o nome de dous periódicos:

****Pero-Grullo***, periódico editado en Vigo en 1881.
****Pero-Grullo***, periódico editado en Santiago de Compostela en 1888.

## Véxase tamén
### Outros artigos
*Pero Grullo
Takumi Saito

, nado en Tokyo o 22 de agosto de 1981, é un actor, modelo e cantante xaponés.

## Filmografía 
**Toki no Kaori - Remember Me* (2001) como Yuuji
**Umizaru* (2004) como Shinji Tadokoro
**Kabuto-Oh Beetle* (2005) como Hametsu Oh Disaster
**Boys Love* (2006) como Noel Kisaragi
**Zura-Deka - The Rag Cop* (2006) detective Yatsuda
**Ulysses* (2006) como Sarai
**Dance Master* (2006) como Momochi Shintaro
**The Prince of Tennis* (2006) como bystander
**Karasu wa naite iruka?* (2006)
**Itsuka No Kimi He* (2007) como Noboru Fukami e Ryuu Fukami
**A! Osara Ni Kubi Ga Notteiru!* (2007) como Odagiri
**Sukitomo* (2007) como Tomokazu Aoi
**Syun Kin Syou* (2008) como Sasuke
*''Akanbo Shojo - Tamami: The Baby's Curse* (2008) como Takaya Yoshimura
**Clearness* (2008) como Ryo
**Akumu no Elevator* (2009) como Jun Ogawa
**Cafe Seoul* (2009) como Jun Isaka
**Vampire Girl vs. Frankenstein Girl* (2009) como Jugon Mizushima
**RoboGeisha* (2009) como Hikaru Kageno
**Hammer Head Man* (2009) como Riki
**20th Century Boys: Final* (2009)
**Shinjuku Incident* (2009)
**Kujira* (2009) como Maruha
**Elite Yankee Saburo* (2009) como Kita no Riki
**Space Battleship Yamato* (2010) como Yamamoto
**Thirteen Assassins* (2010) como Makino Uneme
**Shibuya* (2010)
**Saijo no Meii* (2011) (2010) como Saijo Mikoto
**Phoenix Wright: Ace Attorney - The Movie'' (2012) como Miles Edgeworth

## Véxase tamén 
### Ligazóns externas 
*
Pero-Grullo (Santiago de Compostela)

***Pero-Grullo*** foi un periódico editado en Santiago de Compostela en 1888.

## Historia e características 
Subtitulado *Semanario satírico-humorístico*, apareceu en novembro de 1888. O seu fundador, director e redactor era Manuel Otero Acevedo. Editábase na imprenta de V. Abad da Coruña debido a que era unha publicación anticlericalista e anticarlista, onde se sacaban a relucir os trapos sucios de cóengos, monxas e frades. Foi prohibido a partir dos primeiros números e deixou de editarse.

## Véxase tamén 
### Bibliografía 
* 

### Outros artigos 
* Lista de publicacións impresas da provincia da Coruña
Pero Grullo

***Pero Grullo*** foi un periódico editado na Coruña en 1868.

## Historia e características 
Subtitulado *Periódico liberal, eco fiel de las aspiraciones revolucionarias*, apareceu o 5 de setembro de 1868. Tiña carácter político e era de tendencia liberal. Entre os seus redactores estaban Ramón Rúa Figueroa e Darío García Taboada.

## Véxase tamén 
### Bibliografía 
* 

### Outros artigos 
* Lista de publicacións impresas da provincia da Coruña
Festival de teatro grecolatino de Lugo

[miniatura|*Cistellaria* de [Plauto, 2011.]]O **Festival de teatro grecolatino de Lugo** é un evento creado en 2001 pola sección galega da Sociedad Española de Estudios Clásicos, co propósito inicial de achegar as grandes obras do teatro grego e romano clásico aos estudantes do ensino medio.

## Descrición
Dende o comezo foi elixida como sede para este festival a cidade de Lugo, que ten, dende o 30 de setembro do 2000, a súa muralla recoñecida como Patrimonio da Humanidade por parte da UNESCO. O Concello de Lugo concede anualmente unha achega económica para a realización deste evento.

No ano 2003 as asociacións que organizan os festivais de Lugo, Tarragona, Zaragoza, Euskadi, Baleares, Sagunt, Clunia (Burgos), Mérida, Baelo Claudia (Cádiz) e Itálica (Sevilla) uníronse para sumar esforzos e crearon unha federación que leva o nome de Prósopon (máscara en grego), que, ademais de organizar os festivais, promove todo tipo de actividades encamiñadas á difusión e investigación do teatro clásico entre os máis novos.

Para que os alumnos poidan tirar o mellor proveito posible, Prósopon edita tamén unha colección cos textos das representacións, acompañados dunha unidade didáctica para traballar previamente nas aulas sobre o que logo se vai ver nos escenarios. Cada alumno e cada profesor reciben xunto coa entrada cadanseu libriño como instrumento de traballo e reflexión. Esta colección non se vende nin se pode adquirir por ningún outro medio.

## Edicións
Alumnos de Galicia, León e Asturias asistiron ás representacións no Auditorio Gustavo Freire de Lugo.

## Notas
## Véxase tamén
### Ligazóns externas
* Proxecto DivesGallaecia2012
* Vídeo Ifixenia en Áulide - Edición 2013
* Vídeo de Cásina - Edición 2013
* Vídeo Festival 2011
* Fotografías das edicións de 2009, 2010, 2011, 2012,  2013 (DivesGallaecia) e 2013 (IESMGB) en Flickr.
Aaron Gray

**Aaron Michael Gray**, nado o 7 de decembro de 1984 no barrio de Tarzana, nos Ánxeles (California), é un ex xogador profesional de baloncesto estadounidense que xogou oito tempadas na National Basketball Association (NBA). Con 2,13 metros de altura, xogaba na posición de pivote. En 2015 un problema de corazón forzou a súa retirada do baloncesto profesional.

## Traxectoria deportiva 
### NBA 
Gray foi escollido polos Chicago Bulls na 59ª posición do Draft da NBA de 2007. Fixo o seu debut na NBA o 2 de novembro de 2007 contra os Philadelphia 76ers. O seu mellor partido chegou o 16 de abril de 2008 contra os Toronto Raptors, cando anotou 19 puntos e capturou 22 rebotes en 35 minutos de xogo, ademais de 2 asistencias. Ao remate da tempada 2007-08, Gray acadou 262 puntos e 168 rebotes para os Bulls.

O 25 de xaneiro de 2010, Gray foi traspasado aos New Orleans Hornets a cambio de Devin Brown. En xullo de 2010, asinou un novo contrato cos Hornets.

En decembro de 2011, Gray asinou un contrato dun ano cos Toronto Raptors.

O 9 de decembro de 2013, os Raptors traspasaron a Gray, Rudy Gay e Quincy Acy ós Sacramento Kings a cambio de Greivis Vasquez, Patrick Patterson, John Salmons e Chuck Hayes.

## Notas 
## Véxase tamén 
### Ligazóns externas 
* Perfil en NBA.com 
* Perfil en NBADraft.net
Tempada 2006-2007 da OK Liga

A 38ª edición da **Liga española de hóckey a patíns**, denominada **OK Liga**, iniciouse o día 9 de setembro do 2006 e finalizou o 13 de maio do 2007 co último partido da final. Os equipos ascendidos de Primeira División foron o Vigo Stick, o CH Mataró e o Lleida Llista Blava. O campión desta edición da liga foi o Barcelona Sorli Discau, que gañou o seu 20º título de liga (10º de xeito consecutivo).
Dos 16 equipos que tomaron parte na máxima categoría do hóckey a patíns español, doce eran cataláns, dous galegos, un canario e un valenciano.

O equipo máis goleador foi o Barcelona Sorli Discau con 150 goles (53 goles máis que o Reus, o segundo equipo máis goleador con 97 tantos, os mesmos que obtivo o club barcelonés de diferenza), o menos goleador foi o C.H. Lloret con 60 goles. O equipo menos goleado foi o Roncato Vic con 38 goles encaixados, mentres que o Enrile PAS Alcoi foi o equipo máis goleado da competición con 123. Miguel Ángel Sánchez (Cemex Tenerife) foi o "pichichi" con 35 goles.

Ao finalizar a liga, os tres equipos descendidos foron o PAS Alcoi, Vigo Stick e o SHUM Maçanet.

## Participantes 
* **BARCELONA Sorli Discau 
* **Alnimar REUS DEPORTIU  
* **Grup LLORET  
*20px **Enrile PAS ALCOI  
*  **Astral Pool MAÇANET   
* **Grup Clima MATARÓ  
* **Cysugal VIGO STICK  
*border|20px **Cemex TENERIFE  

* **Leche Celta VOLTREGÀ  
* **VILANOVA L'Ull Blau  
* **Roncato VIC  
* **LICEO Vodafone  
* **NOIA Freixenet   
* **Proinosa IGUALADA 
* **Viva Hàbitat BLANES  
* **Grup Castillo LLEIDA

## Fase Regular
### Clasificación 

### Lenda 
### Resultados 

## Play-off 
### Cuarto de final 1 
### Cuarto de final 2 
### Cuarto de final 3 
### Cuarto de final 4 
### Semifinal 1 
### Semifinal 2 
### Final 
## Máximos goleadores 
## Véxase tamén 
### Ligazóns externas 
* Sitio web oficial da Real Federación Española de Patinaxe